Държавен вестник, бр. 103, 2024 г., стр. 5

БРОЙ  103	
Д Ъ Р Ж А В Е Н  В Е С Т Н И К 	
СТР.  5  
Раздел III
Везни с автоматично действие за измерване в 
движение на масата и на осовото натоварване 
на пътни превозни средства
Чл. 10. (1) Везните с автоматично действие 
за измерване в движение на масата и на осо­
вото натоварване на пътни превозни средства 
(везни, измерващи в движение) са средство за 
измерване, предназначено да определя масата, 
натоварването на ос или натоварването върху 
група оси на пътни превозни средства, докато 
преминават през везните.
(2) Везните, измерващи в движение, тряб­
ва да показват масата в килограми (kg) или 
тонове (t).
(3) Везните, измерващи в движение, се 
монтират в контролирана зона за измерване 
в съответствие с изискванията за монтаж.
Чл. 11. (1) Този раздел се прилага за везни, 
измерващи в движение, въз основа на чиито 
показания се събират държавни вземания.
(2) Разделът не се прилага за везни, измер­
ващи в движение, които определят осовото 
натоварване като два пъти натоварването върху 
едно колело или се монтират директно върху 
измерваното превозно средство.
Чл. 12. (1) За определяне на масата на 
превозното средство везните, измерващи в 
движение, могат да са от следните класове 
на точност: 0,2, 0,5 и 1.
(2) За определяне на едноосовото нато­
варване и натоварването върху група оси 
везните, измерващи в движение, могат да са 
от следните класове на точност: А, В, С и D.
(3) Везните, измерващи в движение, мо­
гат да имат различни класове на точност за 
определяне на едноосово натоварване и за 
определяне на натоварването върху група оси.
(4) Връзката между класовете на точност 
за едноосово натоварване и за натоварването 
върху група оси и класовете на точност за 
масата на превозните средства е представена 
в таблица 1 към приложение № 1.
Чл. 13. (1) Максималната допустима греш­
ка за определяне на масата на превозното 
средство по време на измерването му в дви­
жение е по-голямата от следните стойности:
1. стойността, изчислена съгласно таб­
лица 2 на приложение № 1, закръглена до 
стойността на най-близкото скално деление;
2. 1 d × общия брой оси по време на пър­
воначалната проверка или 2 d × общия брой 
оси по време на последваща проверка.
(2) Максималната разлика между отчете­
ната стойност на едноосовото натоварване 
и конвенционалната истинска стойност на 
статичното едноосово натоварване при из­
мерване в движение на двуосово несъставно 
(бордово) референтно превозно средство не 
трябва да надвишава по-голямата от следните 
стойности:
1. стойността от таблица 3 на приложение 
№ 1, закръглена до стойността на най-близкото 
деление на скалата;
2. 1 d по време на първоначалната проверка 
или 2 d по време на последващата проверка.
(3) За всички референтни превозни средства, 
с изключение на тези по ал. 2, максималната 
разлика между отчетената стойност на ед­
ноосово натоварване или на натоварването 
върху група оси по време на измерванията 
в движение и коригираната средна стойност 
на едноосово натоварване или коригираната 
средна стойност на натоварването върху група 
оси не трябва да надвишава по-голямата от 
следните стойности:
1. стойността от таблица 4 на приложе­
ние № 1, закръглена до стойността на най-
близкото скално деление;
2. 1 d × n при първоначалната проверка или 
2 d × n при последващата проверка, където n 
е броят на осите в група, а n = 1 за една ос.
(4) Границите на грешката за едноосово 
натоварване и за натоварването върху група 
оси са:
1. по ал. 2 – за статично референтно ед­
ноосово натоварване на двуосово несъставно 
(бордово) референтно превозно средство;
2. по ал. 3 – за едноосово натоварване и 
за натоварването върху група оси на рефе­
рентни превозни средства, които не попадат 
в обхвата на т. 1.
Чл. 14. Максималната допустима грешка 
при статично измерване при повишаване или 
намаляване на натоварването е посочена в 
таблица 5 на приложение № 1.
Чл. 15. (1) За даден метод на измерване 
в движение и комбинация от устройства за 
приемане на товара всяко показващо ус­
тройство на масата и устройство за печат 
на резултатите трябва да имат едно и също 
скално деление (d).
(2) Връзката между класа на точност, скал­
ното деление и броя на скалните деления при 
максимален товар е представена в таблица 6 
на приложение № 1.
(3) Стойностите на скалните деления на 
показващото устройство и устройството за 
печат трябва да се избират от редовете 1 × 10k, 
2 × 10k или 5 × 10k, където k е положително 
или отрицателно цяло число или нула.
Чл. 16. Минималният товар не трябва да 
бъде по-малък от товара, изразен в скални 
деления, посочени в таблица 7 на приложе­
ние № 1.
Чл. 17. Резултатите от измерване, показани 
от показващото устройство и устройството за 
печат с едно и също скално деление, трябва 
да бъдат еднакви при еднакво натоварване.
Чл. 18. (1) Везните, измерващи в движение, 
трябва да отговарят на метрологичните и на 
техническите изисквания към тях в темпера­
турен интервал от минус 10 °C до 40 °C.